મોદીની માફક જ તેમણે બિહારમાં અનેક મત સર્વેક્ષણો કરાવ્યાં છે. તેનાં બધાં તારણો તેમને અનુકૂળ નથી આવ્યાં બલ્કે મિશ્ર પરિણામો દર્શાવનારાં રહ્યાં છે. આવા એક સર્વેક્ષણમાં એવું જણાયું છે કે, તેમના જનતાદળ (યુ)ના ૨૮ ધારાસભ્યોની હાર નિશ્ચિત છે. આ તારણ જાણ્યા પછી નીતિશકુમાર તેમાંના ૨૨ ધારાસભ્યોની ટિકિટ કાપવાનું નક્કી કરીને બેઠા છે. બિલકુલ મોદીની ‘નો રિપીટ’ થિયરીની માફક. બાકીના છને અભયદાન આપવાનું કારણ એ છે કે, એ બધા પક્ષના જૂના નેતાઓ છે અને તમામ સંજોગોમાં નીતિશકુમારની પડખે રહ્યા છે.